text: Landsstævnet var godt for Esbjerg
  14 januar 2014 kl. 19.17
  Esbjerg havde stor glæde af landsstævnet: 60 pct. af deltagerne overvejer at besøge byen igen.
  Landsstævnet var godt for Esbjerg.
  Christian Jensen fra Syddansk Universitet har lavet en undersøgelse om brandingværdien for Esbjerg.
  Og den var stor: 60 pct. svarer, at det er meget sandsynligt, at de vil besøge Esbjerg igen.
  - Vi er ikke overrasket over, at store events har en positiv branding-effekt for en by, men nu har vi for første gang nogle tal fra en undersøgelse, der bakker op om, at det er værd at satse på store events fremover, siger Jakob Lose, formand for Kultur & Fritidsudvalget.
  814 landsstævnedeltagere har svaret på 80 spørgsmål.
  - Over 80% var meget tilfreds/tilfreds med landsstævnet og Esbjerg.- Over 80% var helt enig/enig i, at landsstævnet øger kendskabet til Esbjerg.- 60% var enig/nogenlunde enig i, at Esbjerg er kendt for at være vært ved sport events. Dog var 12% slet ikke enig i dette. 4% var helt enig.- Over 50% oplevede en meget positiv/positiv ændring i holdningen til Esbjerg. 31% oplevede ingen ændring i holdningen til Esbjerg.- 60% vil højst sandsynligt/meget sandsynligt besøge Esbjerg igen.- 20% af de adspurgte besøgte Esbjerg sidste gang på grund af et arrangement eller en event.
  
  